Doen nou aansoek! Ma se slim plan om kinders van geld te leer | Maroela Media
Foto: Shaketha McGregor/Facebook
As jou kinders gereeld by jou kom aanklop vir sakgeld, is dié ma se slim plan dalk jou antwoord.
Shaketha McGregor van Georgia in die VSA het haar plan, om haar kinders meer van geld te leer, op Facebook gedeel en dit het oornag 'n sensasie geword. Sy sê haar kinders het gereeld by haar geneul om 'n nuwe selfoon of sakgeld te kry. "Ek het na hulle versoeke geluister en gesê ek sal 'n groot verrassing gereed hê as hulle van die skool af by die huis kom. Verrassing! Dis 'n indiensnemingsgeleentheid. As jy dit wil hê, sal jy daarvoor werk en dit verdien!"
McGregor het selfs 'n persoonlike kredietburo ingestel.
Sy het met 'n grappige hutsmerk gewonder wie eerste afgedank sou word!
Met dié "indiensnemingsgeleentheid" kan haar kinders aansoek doen vir verskillende "poste" by die huis om sakgeld mee te verdien. Sy het drie poste beskikbaar: 'n kombuisbestuurder, hoof huishulp en wasgoed-toesighouer.
Sy het ook op die plakkate aangedui waar en wanneer onderhoude gehou sal word en het vorms gedruk wat haar kinders kon invul. Op dié vorms moet hulle hul ervaring invul en aandui of hulle beskikbaar sal wees om oor naweke en in die aande te werk. Hulle moet ook hul vereiste salaris invul en wanneer hulle kan begin.
Met haar "kredietburo" kan die kinders by haar geld leen.
Ek wens ek het dit gedoen toe my kinders nog op skool was.
wat 'n oulike idee ;-) ek stem my kind nou te groot hoop 'n paar mammas leer hieruit ,dis so belangrike lewensles. Wel gedaan mamma
Dis nou baie oulik.
Ons kinders het van baie jongs af sakgeld gekry. Hulle moes leer van 10% vir die Here en daarna kon hulle dit gebruik na goeddunke. Nooit soveel dat hulle daarmee kon mors nie. Hulle moes leer jy kom nie ver as jy alles uitgee nie. Spaar bietjie as jy iets spesifiek wil hê. Vandag is al 4 finansieël onafhanklik. Dit is ouers se plig om hulle kinders van finansies te leer. Probleem is baie ouers het dit self nog nie baasgeraak nie. Salaris hou net 2dae en kt-kaarte en rekeninge word hemelhoog gelaai met onnodige dinge. Geluk aan die ma.… Lees meer »
'n Ma so na my hart. Een van my seuns is al byna 4 jaar uit die skool (studeer en bly steeds by ons) en die ander een matriek. Hierdie kan steeds werk in my huis!!! Sal selfs studieverlof vir hulle aanbied. ☺